
66 DR 30.6.2009 

 
 

Kuasa mendakwa mengikut Perlembagaan kita itu adalah kuasa di pihak Peguam 
Negara. Kita sebenarnya tidak boleh mengambil apa-apa tindakan kerana ini 
Perlembagaan.   

Jadi, sekurang-kurangnya fasal 30(2) dan 30(3) memperuntukkan penggunaan 
perkataan ”hendaklah” yang merupakan mandatori bagi pendakwa raya dan pihak berkuasa 
tatatertib memaklumkan suruhanjaya tentang tindakan dan alasan, dan alasan 
keputusannya yang dulu mungkin kita tidak dapat hendak tahu sebenarnya mengapa 
tindakan tatatertib diambil ataupun tidak diambil, mengapa pendakwa raya tidak mendakwa.  
Apa alasannya. Dulu tidak ada. Jadi sekurang-kurangnya sekarang ini mereka hendaklah 
memberi dalam masa berapa hari yang berkenaan, memaklumkan suruhanjaya tentang 
tindakan dan alasan keputusan mereka. Apa yang penting saya hendak Yang Berhormat 
baca iaitu 30(5)  “Suruhanjaya hendaklah mengumumkan dapatannya kepada orang ramai 
dan memaklumkan pengadu mengenai dapatannya dan apa-apa tindakan yang diambil oleh 
pihak berkuasa tatatertib atau pendakwa raya di bawah seksyen ini.”  Bermakna, sekarang 
ini orang ramai sudah tahu.  

Jadi ini juga merupakan satu tekanan kepada pihak yang disebut sebentar tadi 
supaya benar-benar membuat keputusan dan kalau sekiranya tidak diambil tindakan, mesti 
memberikan alasan yang munasabah yang boleh diterima oleh orang ramai kerana ia boleh 
dimaklumkan.   

Jadi itulah dalam konteks dan constrain yang kita ada. Tekanan yang kita boleh 
beri kepada kedua-dua badan ini supaya mereka mesti bertindak adil, saksama dan telus 
kerana kalau tidak, apa juga dapatan ataupun findings dengan izin, yang dibuat oleh mereka 
itu akan diketahui oleh orang ramai dan orang ramai akan tahu sama ada mereka ini 
menjalankan tugas mereka dengan baik atau tidak.   

Puan Fong Po Kuan [Batu Gajah]: Minta penjelasan.   

Dr. Dzulkefly Ahmad [Kuala Selangor]: [Bangun] 

Menteri di Jabatan Perdana Menteri [Dato' Seri Mohamed Nazri bin Abdul 
Aziz]: Maka, oleh kerana alasan inilah, saya menolak cadangan daripada Yang Berhormat 
Sungai Siput..   

Puan Fong Po Kuan [Batu Gajah]:  Minta penjelasan.   

Dato' Seri Mohamed Nazri bin Abdul Aziz: ..Dan kita tidak bersetuju dengan 
cadangan yang dicadangkan itu.   

Dr. Dzulkefly Ahmad [Kuala Selangor]: Penjelasan sikit boleh, Yang Berhormat 
Menteri?   

Tuan Pengerusi [Datuk Ronald Kiandee]:  Hendak bagi jalan, Yang Berhormat?   

Puan Fong Po Kuan [Batu Gajah]: Tadi saya rasa Yang Berhormat Menteri telah 
tidak faham apa yang saya bangkitkan tadi.   

Tuan Pengerusi [Datuk Ronald Kiandee]: Yang Berhormat Menteri, hendak bagi 
jalan, Yang Berhormat Menteri?   

Dato' Seri Mohamed Nazri bin Abdul Aziz:  Habis.   

Puan Fong Po Kuan [Batu Gajah]:  Dia sudah duduk. Dia bagi.   

Dr. Dzulkefly Ahmad [Kuala Selangor]: Semalam saya bangkitkan perkara ini 
tetapi Yang Berhormat Menteri speech ikut lain.   

Tuan Pengerusi [Datuk Ronald Kiandee]: Ya, tutup sudah, Yang Berhormat.  
Sudah tutup, Yang Berhormat.   

Ahli-ahli Yang Berhormat, masalahnya ialah bahawa pindaan yang dicadangkan 
oleh Yang Berhormat Sungai Siput dalam kertas pindaan hendaklah disetujukan.   

Pindaan dikemuka bagi diputuskan; dan tidak disetujukan.  

Fasal 30 diperintahkan jadi sebahagian daripada rang undang-undang.   



Kuasa mendakwa mengikut Perlembagaan kita itu adalah kuasa di pihak Peguam Negara. Kita sebenarnya tidak boleh mengambil apa-apa tindakan kerana ini Perlembagaan. Jadi, sekurang-kurangnya fasal 30(2) dan 30(3) memperuntukkan penggunaan perkataan "hendaklah" yang merupakan mandatori bagi pendakwa raya dan pihak berkuasa tatatertib memaklumkan suruhanjaya tentang tindakan dan alasan, dan alasan keputusannya yang dulu mungkin kita tidak dapat hendak tahu sebenarnya mengapa tindakan tatatertib diambil ataupun tidak diambil, mengapa pendakwa raya tidak mendakwa. Apa alasannya. Dulu tidak ada. Jadi sekurang-kurangnya sekarang ini mereka hendaklah memberi dalam masa berapa hari yang berkenaan, memaklumkan suruhanjaya tentang tindakan dan alasan keputusan mereka. Apa yang penting saya hendak Yang Berhormat baca iaitu 30(5) "Suruhanjaya hendaklah mengumumkan dapatannya kepada orang ramai dan memaklumkan pengadu mengenai dapatannya dan apa-apa tindakan yang diambil oleh pihak berkuasa tatatertib atau pendakwa raya di bawah seksyen ini." Bermakna, sekarang ini orang ramai sudah tahu. Jadi ini juga merupakan satu tekanan kepada pihak yang disebut sebentar tadi supaya benar-benar membuat keputusan dan kalau sekiranya tidak diambil tindakan, mesti memberikan alasan yang munasabah yang boleh diterima oleh orang ramai kerana ia boleh dimaklumkan. Jadi itulah dalam konteks dan constrain yang kita ada. Tekanan yang kita boleh beri kepada kedua-dua badan ini supaya mereka mesti bertindak adil, saksama dan telus kerana kalau tidak, apa juga dapatan ataupun findings dengan izin, yang dibuat oleh mereka itu akan diketahui oleh orang ramai dan orang ramai akan tahu sama ada mereka ini menjalankan tugas mereka dengan baik atau tidak. Puan Fong Po Kuan [Batu Gajah]: Minta penjelasan. Dr. Dzulkefly Ahmad [Kuala Selangor]: [Bangun]. Menteri di Jabatan Perdana Menteri [Dato' Seri Mohamed Nazri bin Abdul Aziz]: Maka, oleh kerana alasan inilah, saya menolak cadangan daripada Yang Berhormat Sungai Siput.. Puan Fong Po Kuan [Batu Gajah]: Minta penjelasan. Dato' Seri Mohamed Nazri bin Abdul Aziz: ..Dan kita tidak bersetuju dengan cadangan yang dicadangkan itu. Dr. Dzulkefly Ahmad [Kuala Selangor]: Penjelasan sikit boleh, Yang Berhormat Menteri?. Tuan Pengerusi [Datuk Ronald Kiandee]: Hendak bagi jalan, Yang Berhormat?. Puan Fong Po Kuan [Batu Gajah]: Tadi saya rasa Yang Berhormat Menteri telah tidak faham apa yang saya bangkitkan tadi. Tuan Pengerusi [Datuk Ronald Kiandee]: Yang Berhormat Menteri, hendak bagi jalan, Yang Berhormat Menteri?. Dato' Seri Mohamed Nazri bin Abdul Aziz: Habis. Puan Fong Po Kuan [Batu Gajah]: Dia sudah duduk. Dia bagi. Dr. Dzulkefly Ahmad [Kuala Selangor]: Semalam saya bangkitkan perkara ini tetapi Yang Berhormat Menteri speech ikut lain. Tuan Pengerusi [Datuk Ronald Kiandee]: Ya, tutup sudah, Yang Berhormat. Sudah tutup, Yang Berhormat. Ahli-ahli Yang Berhormat, masalahnya ialah bahawa pindaan yang dicadangkan oleh Yang Berhormat Sungai Siput dalam kertas pindaan hendaklah disetujukan. Pindaan dikemuka bagi diputuskan; dan tidak disetujukan. Fasal 30 diperintahkan jadi sebahagian daripada rang undang-undang.